Լիլիթի խոսքերով` Նանոյի ենթակայության տակ որպես մարմնավաճառ աշխատել են 22-23 հայուհի: Նրանց մեջ եղել են նաեւ անչափահասներ: Հայաստանից եկած յուրաքանչյուր նորեկի համար նա ուղարկողին վճարել է 50-ից 150 ԱՄՆ դոլար` կախված աղջկա տարիքից եւ արտաքինից: «Որ Դուբայում էի 2-րդ, թե 3-րդ օրը Նանոն հեռախոսով Սուսաննայի հետ խոսեց: Հետո ինձ ասաց` տես, քո համար մարդա 150 դոլար փող էին ուզում (խոսքը Ս. Նիկողոսյանի եւ Գ. Մելքոնյանի մասին է - Ա. Դ.)»,- հիշում է Լիլիթը: